359 



delige Type, saaledes som den er udviklet hos Kogleaks, Sump- 

 straa o. s. v. Som en Overgang mellem disse og Star-Slægten i 

 Henseende til Blomsterbygning har de to paa Tavle 429 afbildede 

 Planter særlig Interesse. Blomsterne er hos begge særkønnede 

 og nøgne (d. v. s. mangler Bioster). Hos Enakset Sivstar er 

 Blomsterstanden et endestillet, linjeformet Aks, bestaaende af 10 

 — 15 Smaaaks, hvert støttet af et ret stort brunt Støtteblad (Fig. 

 8). Smaaakset bestaar kun af én nøgen Hunblomst, hvis eneste 

 Organ er Støvvejen, og én Hanblomst, blot dannet af tre Støv- 

 dragere, samt til hver af Blomsterne et brunligt Dækblad (Fig. 7). 

 Hunblomstens Dækblad, der vender indad mod Smaaaksets Akse (til 

 Højre i Figuren), kaldes ogsaa for Forblad og er hos Star-Slæg- 

 ten udviklet paa en ganske særegen Maade. Hos Flerakset Siv- 

 star er Forholdet noget anderledes; Blomsterstanden er kortere 

 og tykkere og delvis mere sammensat; de nedre Sidegrene bestaar 

 nemlig for neden af Smaaaks, der er dannede alene af én nøgen 

 Hunblomst, støttet af et Dækblad (Forblad), og overfor dette endnu 

 et Dækblad, i hvis Hjørne der egentlig skulde have været udviklet 

 en Hanblomst, som dog ikke findes; det hele er omgivet af et 

 Støtteblad (Fig. 4). I andre Smaaaks er der én Hanblomst, ja 

 undertiden endog to, til Stede, og i Spidsen af Sidegrenene samt i 

 Spidsen af hele Blomsterstanden findes udelukkende Hanblomster, 

 hver støttet af et Dækblad (Fig. 3); her er altsaa Sidegrenen eller 

 Blomsterstanden blevet til et usammensat Aks, svarende i Bygning 

 til de tidligere nævnte Slægters Smaaaks. 



Begge Arter er Fjældplanter. Flerakset S. findes kun paa 

 Fjældene i det sydlige Norge, medens Enakset S. desuden er ud- 

 bredt mod Nord til Finmarken; Nord paa gaar den helt ned til 

 Havets Niveau. Paa Island, hvor kun denne Art forekommer, er 

 den almindelig i Hederne og har Betydning som Fodergræs. 



Enakset Sivstar har børsteformede, ret lange Blade, medens 

 Flerakset S.'s er linjedannede, flade og kortere. Planterne blomstrer 

 i Juli og bliver 10—30 cm høje. 



Tav. 429. A. Flerakset Sivstar. Fig. 1. Blomstrende Tue. Fig. 2. 

 Blomsterstand (forstørret). Fig. 3. Hanblomst med Dækblad (Vi). Fig. 4. Smaa- 

 aks, bestaaende af Støtteblad, to Dækblade og Hunblomst (Vi). — B. Enakset 

 Sivstar. Fig. 5. En Del af en blomstrende Tue. Fig. 6. Blomsterstand (forst.). 

 Fig. 7. Smaaaks, bestaaende af en Hun- og en Hanblomst, hver med sit Dæk- 

 blad (Vi). Fig. 8. Smaaaksets Støtteblad (Vi). 



